William Shakespeare, *Hamlet*  
HAMLET:  
(…)  
Kako sve prilike svjedoče protiv mene;  
Na osvetu me potiču! Ta što je čovjek  
Kad mu je glavni cilj i svrha u životu  
Da jede i da spava? Zvijer, i ništa više.  
Zacijelo Onaj što nas s takvim umom stvori,  
Da naprijed gledamo i natrag, nije nam  
Dao sposobnost i taj Bogu sličan razum  
Da neiskorišteni pljesnive u nama.  
Je l’ to živinska zaboravljivost il strah,  
Te odveć podrobno na ishod mislimo –  
Ta misao, raščètvorena, ima jedan  
Dijel samo mudrosti, tri kukavičluka –  
Al ne znam zašto ponavljam: »To treba činit«,  
Kad imam povod, volju, moć i sredstva da to  
I učinim. Svi prosti primjeri me uče:  
Eto, ta vojska tako golema i skupa,  
Tankoćutan i nježan koju vodi knez  
Kojega duh, slavohlepljem božanskim nadut,  
Nevidljivome ishodu se drsko ruga,  
Izlažuć ono što je nestalno i ljudsko  
Svemu što smrt, sudbina i pogibelj smiju –  
Za ljusku jajinju. Uistinu bit velik  
Nije bez velika se razloga pokrenut,  
No velik povod nać za svađu i u slamki  
Kada je čast na kocki. Kako ja tad stojim  
Kojem je smaknut otac, majka okaljana?  
Dok mi to krv uzbuđuje i mozak, puštam  
Da sve spava. (…)

(IV, 4)

**Smjernice za pisanje eseja**

• Predstavite poetiku djela *Hamlet* u kontekstu književnopovijesnoga razdoblja u kojemu je nastalo.A1

• Portretirajte lik kraljevića Hamleta na temelju djela u cjelini. A2

• Interpretirajte polazni tekst. A3 (Koja je strukturno obilježje teksta? Što je ključno u ovom polaznom tekstu? O čemu Hamlet razmišlja? Što si predbacuje? Kako tumači čovjekovu prirodu? Kakvog čovjeka definira kao velikog? Tko je „tankoćutan i nježan“ knez s kojim se uspoređuje? Zašto se s njim uspoređuje? Što znači metafora *ljuska jajinja*?)

• Objasnite svevremenost djela *Hamlet*. A5

• Obrazložite svoje tvrdnje. A4

A3

* Hamletov monolog u stihu (solilokvij)
* Tema: promišljanje o situaciju u kojoj se našao: trebao bi se osvetiti za smrt svojega oca, ali je neodlučan nije siguran može li i hoće li
* Promišlja o smislu ljudskog života, o Bogu, ljudima, smrti
* Prezire one koji nemaju viši cilj u životu nazivajući ih zvijerima.
* Usporedba s FORTINBRASOM, norveškim kraljevićem – njegovi su motivi *ljuska jajinja* (neznatni, mali, neprimjetni)
* Hamlet smatra da su njegovi motivi mnogo važniji i veći (obiteljska čast, kraljevska čast)
* Prekorava sam sebe u obliku retoričkih pitanja (iskazuje dvojbe, nedoumice, sklonost razmišljanju)
* Sukob između općeg i intimnog/pojedinačnog/obiteljskog
* Unutarnji nemir i proturječja iskazana su u obliku kontrasta: „Dok mi to krv uzbuđuje i mozak, puštam / Da sve spava.ˮ
* Hamletov monolog odaje obrazovanog čovjeka, slikovit govor

A5

* U Hamletu su prisutne univerzalne teme koje se mogu pojaviti u svim prostorima i vremenima: potraga za istinom, odnos časti i dužnosti, pitanje prijateljstva i ljubavi, obiteljski problemi, preljub. Te su teme vezane i uz mnogobrojne književne likove.

(Navesti barem jednog: npr. Đuro Andrijašević – intelektualac, obilježila ga je neodlučnost i pasivnost. Za razliku od Hamleta usmjeren je samo na sebe, dok Hamlet mora misliti i na obiteljsku čast i čast kraljevske dužnosti.